Jadikovka čovjeka

Druga moderna,razdoblje koje traje od 1952. do 1969.,dobila je naziv zbog sličnosti s razdobljem hrvatske moderne. Obilježilo ju je mnogo pjesnika od kojih su me se najviše dojmili oni na čije je pjesništvo uvelike utjecao Drugi svjetski rat. U pjesmama su izražene snažne emocije koje su ujedno i posljedice rata. Svojim poratnim pjesništvom u pamćenju mi je ostao urezan Jure Kaštelan,jedan od utemeljitelja poratnog pjesničkog modernizma.

Kaštelan se,iako je počeo pisati prije rata,u potpunosti afirmirao tek nakon njega. Rat je za njega bio poput dugog mračnog tunela u koji je ušao s mnoštvo prijatelja i pun nade,a izašao poput siromaha. Rat je u njemu zarobio staru želju za životom i težnju boljoj i vedrijoj budućnosti. Nikad se zapravo nije pomirio s gubitcima koji su ga snašli u životu. Jednom nogom bi uvijek zaglibio negdje u prošlosti dok je drugom nogom pokušavao napraviti neki pomak unaprijed,ne bi li tako pobjegao od prošlosti. O tome nam najbolje govore pjesme „Susreti“ i „Mrtvac u kući“,u kojima opisuje neprežaljen gubitak svojih prijatelja. Još uvijek ih zamišlja na mjestima gdje su zajedno provodili vrijeme i poželi osjetiti onaj prijateljski stisak ruke koji mu sada toliko nedostaje. Kaštelan shvaća da se ne nosi samo on s posljedicama smrti nekog bližnjeg te nam opisuje svoj doživljaj svakodnevnih susreta s „licima“ onih kojih više nema: „Nesiti.Nesani. Uvijek slijepi.Prašnjavi.Zalutali.Plačni.Nečujni.“ Epitetima koje je upotrijebio ostavio je snažan dojam na mene. Mojim tijelom prostrujio je osjećaj straha;straha zbog gubitka nekog bližnjeg. No,i druge pjesme ostavljaju snažne dojmove na čitatelja. Tematikom pjesama Kaštelan nas provodi kroz svoj život naglašavajući trenutke koji su ga obilježili.

Suočivši se s životnim problemima i gubitcima,Kaštelan je žalio samo jedno: što je čovjek. Čovjek,brat onoga koji životinjski ubija,djeluje nagonski,a ne razumom koji mu je dan. Čovjek,biće čije je srce hladnije od kamena.   
„...ne daj mi život čovjeka.  
 Ne daj mi srce i razum i oči  
 koje gledaju.“

Anita Dergez,4b